দুই যুগে যুগান্তর, টেকনাফে কুরআন তেলাওয়াত-দোয়া মাহফিল
দেশের বহুল প্রচারিত দৈনিক যুগান্তর ২ যুগে পদার্পণ উপলক্ষ্যে কক্সবাজারের টেকনাফে কুরআন তেলাওয়াত, দোয়া মাহফিল, আলোচনা সভা ও কেক কাটার আয়োজন করা হয়েছে। বুধবার দুপুরে টেকনাফ উপজেলা প্রেস ক্লাব মিলনায়তনে ওই দোয়া ও আলোচনা সভা অনুষ্ঠিত হয়।







এ সময় উপস্থিত ছিলেন- টেকনাফ উপজেলা প্রেস ক্লাবের সভাপতি নুরুল হোসাইন, সাধারণ সম্পাদক নাছির উদ্দীন রাজ, সাবরাং কাটাবনিয়া রওদাতুল উলুম মাদ্রাসার প্রধান পরিচালক মাওলানা মুনির আহাম্মদ, টেকনাফ পৌর মানবাধিকার কমিশনের সাধারণ সম্পাদক শেখ হায়দর, যুগ্ম সম্পাদক মো. আজিজ উল্লাহ আজিজ, টেকনাফ উপজেলা প্রেস ক্লাবের যুগ্ম সম্পাদক আলমগীর আজিজ, সদস্য নুরুল আবছার, জসিম উদ্দীন ইমন, আর্থ সম্পাদক খোরশেদ আলম, বিশিষ্ট সমাজ সেবক হাজী আনোয়ার রহিম আজাদ, হারুনসহ অনেকেই।




মাওলানা মুনির বলেন, বীর মুক্তিযোদ্ধা মরহুম নুরুল ইসলাম যে উদ্দেশ্য নিয়ে যুগান্তর প্রতিষ্ঠা করে ছিলেন সেই স্বপ্ন যেন বাস্তবায়ন হয়। আল্লাহ যেন তাকে জান্নাতুল ফেরদৌস দান করেন। পাশাপাশি তার সহধর্মিণী সালমা ইসলাম এমপিসহ পরিবারের সবাইকে যেন আল্লাহ রহমত করেন ও সুস্থ রাখেন সেই কামনা করছি।
উপজেলা প্রেস ক্লাব সভাপতি বলেন, আমার দেখামতে- দৈনিক যুগান্তর একটি সাহসী পত্রিকা, যা কখনো কারো সঙ্গে আপস করে না। যুগান্তর ২ যুগে পদার্পণে পত্রিকার সঙ্গে সংশ্লিষ্ট সবাইকে আন্তরিক শুভেচ্ছা ও অভিনন্দন জানাই। পত্রিকার জন্য উত্তরোত্তর সফলতা কামনা করছি। অনুষ্ঠানের আয়োজন করেন দৈনিক যুগান্তরের টেকনাফ প্রতিনিধি নাছির উদ্দীন রাজ।

দেশের বহুল প্রচারিত দৈনিক যুগান্তর ২ যুগে পদার্পণ উপলক্ষ্যে কক্সবাজারের টেকনাফে কুরআন তেলাওয়াত, দোয়া মাহফিল, আলোচনা সভা ও কেক কাটার আয়োজন করা হয়েছে। বুধবার দুপুরে টেকনাফ উপজেলা প্রেস ক্লাব মিলনায়তনে ওই দোয়া ও আলোচনা সভা অনুষ্ঠিত হয়।